Babelscape/SREDFM huggingface dataset:
Ευρωκώδικας

Οι Ευρωκώδικες είναι μια σειρά δέκα Ευρωπαϊκών Προτύπων (EN) για το σχεδιασμό των κατασκευών που αναπτύχθηκαν από την Ευρωπαϊκή Επιτροπή Τυποποίησης (CEN). Οι Ευρωκώδικες αποτελούν σειρά Ευρωπαϊκών Προτύπων που παρέχουν ένα κοινό για όλη την Ε.Ε. σύνολο μεθόδων για τον υπολογισμό της μηχανικής αντοχής των κατασκευαστικών έργων και των στοιχείων τους, τα οποία καλύπτονται από την Οδηγία 89/106/ΕΟΚ. Στόχο έχουν την δημιουργία ενός κοινού πλαισίου, εντός του Ευρωπαϊκού χώρου, για τον σχεδιασμό έργων πολιτικού μηχανικού.

Οι Ευρωκώδικες αναπτυχθήκαν υπό την καθοδήγηση και το συντονισμό της Τεχνικής Επιτροπής CEN/TC250 "Structural Eurocodes". Για την Ελλάδα, η γλωσσική και προτυποτεχνική επιμέλεια στην Ελληνική γλώσσα έγινε από την Τεχνική Επιτροπή του ΕΛΟΤ ΤΕ 67 «Ευρωκώδικες», περιλαμβανομένων Ειδικών Ομάδων Εργασίας, σε στενή συνεργασία με την Επιτροπή Ευρωκωδίκων που συστήθηκε στο τ. ΥΠΕΧΩΔΕ.

Οι Ευρωκώδικες απαρτίζονται από 10 κύρια Ευρωπαϊκά Πρότυπα που συμπεριλαμβάνουν όλους τους τρόπους δόμησης (από σκυρόδεμα, χάλυβα, ξύλο, τοιχοποιία, γεωτεχνικά έργα και αλουμίνιο). Οι Ευρωκώδικες ολοκληρώθηκαν το 2007 και με τη σειρά τους υποδιαιρούνται, εκτός από το EN 1990, σε 58 μέρη, στα οποία γίνεται ανάλυση της συμπεριφοράς των κατασκευών (κτιρίων, γεφυρών, δεξαμενών, φραγμάτων, πύργων, αγωγών, καπνοδόχων), στο σεισμό ή/και πυρκαγιά.

Τα μέρη είναι:

*EN 1990: Ευρωκώδικας 0 – Βάσεις σχεδιασμού φερουσών κατασκευών.
*EN 1991: Ευρωκώδικας 1 – Δράσεις στις Φέρουσες Κατασκευές.
*EN 1992: Ευρωκώδικας 2 – Σχεδιασμός φερουσών κατασκευών από σκυρόδεμα.
*EN 1993: Ευρωκώδικας 3 – Σχεδιασμός φερουσών κατασκευών από χάλυβα.
*EN 1994: Ευρωκώδικας 4 – Σχεδιασμός σύμμικτων φερουσών κατασκευών από χάλυβα και σκυρόδεμα.
*EN 1995: Ευρωκώδικας 5 – Σχεδιασμός ξύλινων φερουσών κατασκευών.
*EN 1996: Ευρωκώδικας 6 – Σχεδιασμός φερουσών κατασκευών από τοιχοποιία.
*EN 1997: Ευρωκώδικας 7 – Γεωτεχνικός σχεδιασμός.
*EN 1998: Ευρωκώδικας 8 – Αντισεισμικός σχεδιασμός φερουσών κατασκευών.
*EN 1999: Ευρωκώδικας 9 – Σχεδιασμός φερουσών κατασκευών από αλουμίνιο.

Οι Ευρωκώδικες θα αντικαταστήσουν τα προϋπάρχοντα εθνικά Πρότυπα, τα οποία προβλέπεται να αποσυρθούν μετά από μια περίοδο παράλληλης εφαρμογής. Με το ΦΕΚ 1457/Β/2014, που εκδόθηκε στις 5 Ιουνίου του 2014 (Αριθμ. ΔΙΠΑΔ/οικ.372) εγκρίθηκε η εφαρμογής και χρήσης των Ευρωκωδίκων σε συνδυασμό με τα αντίστοιχα Εθνικά Προσαρτήματα χωρίς όμως την κατάργηση ισχύος των παλαιοτέρων κανονιστικών διατάξεων. Σε κάθε περίπτωση θα πρέπει όμως να αναφέρεται ρητά το κανονιστικό πλαίσιο που ακολουθήθηκε για τη σύνταξη της μελέτης, ενώ αποκλείεται η επιλεκτική χρησιμοποίηση διατάξεων από διαφορετικά κανονιστικά πλαίσια για το ίδιο έργο.

Εκτός από το σχεδιασμό των κατασκευών, οι Ευρωκώδικες πρόκειται να χρησιμοποιηθούν σε τεχνικές προδιαγραφές για την ανάθεση συμβάσεων δημόσιων υπηρεσιών και δημόσιων έργων καθώς και στη διαδικασία βεβαίωσης συμμόρφωσης κατασκευαστικών προϊόντων (σήμανση CE).
Dornier Do 22

Το Dornier Do 22 υπήρξε ένα Γερμανικό υδροπλάνο, που αναπτύχθηκε στη δεκαετία του 1930. Είναι αξιοσημείωτο πως αν και διέθετε εξαιρετικές επιδόσεις για την εποχή του, κατασκευάστηκε αποκλειστικά για εξαγωγές και δεν υιοθετήθηκε ποτέ από τη Γερμανία. Παρήχθη στα εργοστάσια της Dornier στη Γερμανία και την Ελβετία, απ’ όπου πουλήθηκε στη Γιουγκοσλαβία (12 μονάδες), στην Ελλάδα (επίσης 12 μονάδες) και στη Φινλανδία (4 μονάδες). Αν και το πρωτότυπο πέταξε ήδη από το 1935, η παραγωγή δεν άρχισε παρά στις 15 Ιουλίου 1938. Το Μάρτιο του 1938 ολοκληρώθηκε και έκανε την πρώτη δοκιμαστική του πτήση ένα πρωτότυπο με συμβατικό σύστημα σταθερών τροχών προσγείωσης (L Model).

Κατά τη Γερμανική εισβολή στα Βαλκάνια το 1941 τα Ελληνικά Do 22 καταστράφηκαν μέχρις ενός, αλλά τα πληρώματα οκτώ εκ των Γιουγκοσλαβικών αεροσκαφών κατόρθωσαν να διαφύγουν στην Αίγυπτο. Εκεί, προσέφεραν τις υπηρεσίες τους στη RAF, μέχρι που η έλλειψη ανταλλακτικών τα έβγαλε σε αχρηστία.
Μάσιμο Βινιέλι

Ο Μάσιμο Βινιέλι ("Massimo Vignelli", 10 Ιανουαρίου 1931 - 27 Μαΐου 2014) ήταν Ιταλός γραφίστας.
Γιώργος Κολοκυθάς

Ο Γιώργος Κολοκυθάς (2 Νοεμβρίου 1945 - 2 Μαρτίου 2013) ήταν Έλληνας διεθνής καλαθοσφαιριστής. Υπήρξε ένας από τους σπουδαιότερους μπασκετμπολίστες που προηγήθηκε της εποχής του, με δεινή ευχέρεια στο σκοράρισμα. Αποτελεί μια ιστορική φυσιογνωμία του αθλήματος συνολικά καθώς και μια από τις σημαντικότερες μορφές στην ιστορία του Παναθηναϊκού Αθλητικού Ομίλου.
Γκουρού Γκραντ Σαχίμπ

Το Σρι Γκουρού Γκραντ Σαχίμπ τζι (Παντζάμπι: ਗੁਰੂ ਗ੍ਰੰਥ ਸਾਹਿਬ) αποτελεί το κύριο γραπτό κείμενο της μονοθεϊστικής θρησκείας του Σιχισμού, και θεωρείται από τους Σιχ ως ο τελευταίος, ανώτατος άρχοντας κι αιώνιος ζώντας Γκουρού μετά τους δέκα ανθρώπους Γκουρού της θρησκείας. Το "Αντί Γκραντ", η πρώτη απόδοση του βιβλίου, συντάχθηκε από τον πέμπτο Σιχ-Γκουρού, Γκουρού Αρντζάν (1563-1606). Ο Γκουρού Γκομπίντ Σινγκ, ο δέκατος Σιχ-Γκουρού, δεν πρόσθεσε στο "Αντι Γκραντ" κανέναν από τους δικούς του ύμνους, πρόσθεσε ωστόσο όλους τους 115 ύμνους του Γκουρού Τεγκ Μπαχαντούρ, του ένατου Σιχ-Γκουρου, και δήλωσε το κείμενο ως τον διάδοχό του. Αυτή η δεύτερη απόδοση του βιβλίου έγινε γνωστή ως "Γκουρού Γκραντ Σαχίμπ" και κάποιες φορές, αναφέρεται επίσης ως Αντί Γκραντ.

Το κείμενο αποτελείται από 1430 "ανγκς" (σελίδες) και 6000 "σάμπαντς" (γραμμές σύνθεσης), οι οποίες παρέχονται ποιητικά και ορίζονται από μία ρυθμική αρχαία βόρεια Ινδική κλασική μορφή μουσικής. Ο κύριος όγκος του κειμένου χωρίζεται σε 31 "ράγκας", με το κάθε Γκραντ ράγκα να υποδιαιρείται ανάλογα με το μήκος και τον συγγραφέα. Οι ύμνοι στο κείμενο είναι οργανωμένοι με βάση, πρωτίστως, τα "ράγκας" στα οποία διαβάζονται. Το Γκουρού Γκραντ Σαχίμπ είναι γραμμένο με το αλφάβητο Γκουρμούχι, σε διάφορες διαλέκτους, συμπεριλαμβανομένων των Λάντα (Δυτικά Παντζάμπι), Μπρατζ Μπάσα, Χαριμπόλι, Σανσκριτικά, Σίντι και Περσικά. Αντίγραφα σε αυτές τις διαλέκτους συχνά φέρουν τον γενικό τίτλο Σαντ Μπάσα.

Το Γκουρού Γκραντ Σαχίμπ συγκροτείται κυρίως από διδασκαλίες έξι Σιχ-Γκουρού· των Γκουρού Νάνακ, Γκουρού Ανγκάντ, Γκουρού Αμάρ Ντας, Γκουρού Ραμ Ντας, Γκουρού Αρντζάν και Γκουρού Τεγκ Μπαχαντούρ. Περιέχει επίσης ποιητικές διδασκαλίες δεκατριών "αγίων ποιητών" του Ινδουιστικού κινήματος Μπάκτι και δύο Μουσουλμάνων Σούφι ποιητών.

Το όραμα στο Γκουρού Γκραντ Σαχίμπ είναι αυτό μίας κοινωνίας βασισμένης στη θεϊκή δικαιοσύνη χωρίς κανενός είδους καταπίεση. Ενώ το Γκραντ αναγνωρίζει και σέβεται τα γραπτά κείμενα του Ινδουισμού και του Ισλαμισμού, δεν υπαινίσσεται ηθική συμφιλίωση με καμία από αυτές τις θρησκείες. Το βιβλίο είναι τοποθετημένο στους "γκουντβάρας" (Σιχ ναοί). Ένας Σιχ τυπικά υποκλίνεται ή ξαπλώνει μπροστά του όταν εισέρχεται στον ναό. Το Γκραντ τιμάται ως το αιώνιο "γκουρμπάνι" και ως η πνευματική εξουσία στον Σιχισμό.
Βαλτιμόρη

thumb|right|248x248px| Οι ουρανοξύστες στο κέντρο της Βαλτιμόρης
Η Βαλτιμόρη (αγγλικά: Baltimore, Maryland), είναι μία ανεξάρτητη πόλη στο έδαφος της πολιτείας Μέριλαντ των ΗΠΑ. Ο πληθυσμός της πόλης της Βαλτιμόρης, ανέρχεται σε 593,490 κατοίκους (εκτίμηση για το 2020), ενώ της μητροπολιτικής περιοχής της Βαλτιμόρης, σε 2,800,053 κατοίκους (2021). Η πόλη αποτελεί μεγάλο και ιστορικό λιμάνι των ΗΠΑ στον Ατλαντικό Ωκεανό. 

Οι γεωγραφικές συντεταγμένες του κέντρου της είναι 39° 17’ 11” βόρειο πλάτος και 76° 36’ 54” δυτικό μήκος. Το μέσο υψόμετρό της πόλης, βρίσκεται 10 μέτρα πάνω από την επιφάνεια της θάλασσας. 

Κάποτε μια βιομηχανική πόλη βασιζόμενη στις κατασκευές, η Βαλτιμόρη έχει μεταβάλει την οικονομία της προς την παροχή υπηρεσιών: Ο μεγαλύτερος εργοδότης στην πόλη δεν είναι πλέον η χαλυβουργία "Bethlehem", αλλά το Πανεπιστήμιο Τζονς Χόπκινς ("Johns Hopkins University") και το Νοσοκομείο Τζονς Χόπκινς. 

Η μητροπολιτική περιοχή της Βαλτιμόρης, που περιλαμβάνει και τα προάστια, έχει πληθυσμό 2.639.213 κατοίκους. Εξάλλου, η Βαλτιμόρη αποτελεί τμήμα της Μητροπολιτικής Περιοχής Βαλτιμόρης-Ουάσινγκτον ("Baltimore-Washington Metropolitan Area, CMSA") με περίπου 8,1 εκατομμύρια κατοίκους. Η Βαλτιμόρη είναι η μεγαλύτερη πόλη στο Μέριλαντ και η μητροπολιτική περιοχή της η 19η μεγαλύτερη στις ΗΠΑ.

Η πόλη πήρε το όνομα του ιδρυτή και πρώτου κυβερνήτη της βρετανικής αποικίας Μέριλαντ, Σέσιλ Κάλβερτ λόρδου Μπάλτιμορ, που ήταν μέλος της Ιρλανδικής Βουλής των Λόρδων. Ο τίτλος ευγενείας του ίδιου του λόρδου προέρχεται από το Baltimore στην Κομητεία Λόνγκφορντ της Ιρλανδίας, αγγλική μεταγραφή του ιρλανδικού Baile an Tí Mhóir = «το μέρος με το μεγάλο σπίτι».

Η ώρα της Βαλτιμόρης είναι η ώρα των ανατολικών ΗΠΑ, 7 ώρες πίσω από την ώρα Ελλάδας (7 από τη θερινή ώρα Ελλάδας, 6 για 3 εβδομάδες, 2 επιπλέον τον Μάρτιο και 1 επιπλέον τον Νοέμβριο).

Επειδή υπάρχει και ομώνυμη Κομητεία της Βαλτιμόρης στο Μέριλαντ, που περιβάλλει, αλλά δεν περιλαμβάνει, την πόλη, η τελευταία αναφέρεται κάποτε ως «Πόλη της Βαλτιμόρης» όταν χρειάζεται διευκρίνηση.
Κάρυστος

Η Κάρυστος είναι παραθαλάσσια κωμόπολη και λιμένας στη Νότια Εύβοια και αποτελεί την έδρα του ομώνυμου δήμου, ενώ υπήρξε πρωτεύουσα της ομώνυμης τέως επαρχίας. Το 1951 αριθμούσε 3.118 κατοίκους, ενώ ο πληθυσμός της κατά την απογραφή του 2011 ανερχόταν σε 5.112 κατοίκους.
Ντερσού Ουζαλά

Ντερσού Ουζαλά (Ρωσσικά: Дерсу Узала; άλλος τίτλος στις Η.Π.Α. : Ο Κυνηγός) είναι ο τίτλος βιβλίου του 1923 του Ρώσου εξερευνητή Βλαδίμηρου Αρσένιεφ, όπου αφηγείται τις αποστολές στην λεκάνη του ποταμού Ούσουρι στην Σιβηρία. Είναι το όνομα ενός κυνηγού (περ. 1850-1908) της φυλής Νανάι ο οποίος ήταν οδηγός της εξερευνητικής ομάδας του Αρσένιεφ κατά το διάστημα 1902-1907, και τους έσωσε από την λιμοκτονία και το κρύο. Ο Αρσένιεφ τον περιγράφει ως έναν εξαιρετικό άνθρωπο.

Το 1907 ο Αρσένιεφ κάλεσε τον Ντερσού να μείνει στο σπίτι του στο Χαμπάροφσκ καθώς η όραση του Ντερσού δεν του επέτρεπε πια να ζήσει ως κυνηγός. Την Άνοιξη του 1908, ο Ντερσού αποχαιρέτησε τον Αρσένιεφ και επέστρεψε στο σπίτι του στο Κράι Πριμόρσκι όπου και πέθανε.

4142 Ντερσού Ουζαλά είναι το όνομα ενός αστεροειδούς (που ανακαλύφθηκε το 1981), ο οποίος ονομάστηκε προς τιμήν του Ντερσού.
Σημαία της Τυνησίας

[[Αρχείο:FIAV 111111.svg|23px]] Λόγος σημαίας: 2:3
Η εθνική σημαία της Τυνησίας υιοθετήθηκε για πρώτη φορά το 1831 από τον μπέη της Τυνησίας, Χασίν Α΄. Η ημισέληνος και το αστέρι αποτελούν παραδοσιακά σύμβολα του Ισλάμ και επίσης θεωρούνται σύμβολα καλοτυχίας. Τα σύμβολα αυτά υποδηλώνουν επίσης ότι η χώρα ήταν κάποτε τμήμα της Οθωμανικής Αυτοκρατορίας. Η σημαία, με το κόκκινο χρώμα ήταν η ίδια όταν η Τυνησία ήταν υπό οθωμανική κυριαρχία και επανακαθιερώθηκε έπειτα από την ανεξαρτησία της χώρας από τη Γαλλία.

Η Σημαία της Τυνησίας είναι κόκκινη και στο κέντρο φέρει λευκό δίσκο εντός του οποίου περιγράφεται κόκκινη ημισέληνος με το κυρτό μέρος προσίστια ενώ το κοίλο της περιβάλλει πεντάκτινο κόκκινο αστέρι. Ο λόγος πλάτους - μήκους είναι 2 προς 3.
Μάραθο

Ο μάραθος (ή μάραθο, ή φινόκιο) είναι ποώδες και αρωματικό φυτό. Είναι δικοτυλήδονο και ανήκει στην οικογένεια των Σκιαδοφόρων. Η επιστημονική του ονομασία είναι "Μάραθον το κοινόν". Περιέχει αιθέρια έλαια κατά 7% και ήταν γνωστό στην αρχαία Ελλάδα, στην Κίνα, στην Αίγυπτο και την Ινδία. Ειδικότερα, ο Πλίνιος αναφέρει 22 φαρμακευτικές ιδιότητες του φυτού. 

Οι κύριες χρήσεις του φυτού είναι στη μαγειρική και ζαχαροπλαστική, την αρωματοποιία και την οινοπνευματοποιία. Από το μάραθο επίσης παρασκευάζονται φάρμακα όπως σιρόπια ενώ χρησιμοποιείται και ως μέσο για να διευκολύνεται η έκκριση γάλακτος. Από τους σπόρους του μάραθου, που έχουν καυστική γεύση, όπως αυτή του άνηθου, φτιάχνεται αιθέριο έλαιο (μαραθέλαιο). Η ποικιλία "αζορικό" είναι εδώδιμη και οι σαρκώδεις κολεοί των φύλλων του χρησιμοποιούνται ως λαχανικό (φινόκιο).
Τσαρλς Λέιν

Ο Τσαρλς Λέιν (αγγλικά: "Charles Lane", 26 Ιανουαρίου 1905 - 9 Ιουλίου 2007) ήταν Αμερικανός ηθοποιός της τηλεόρασης και του κινηματογράφου. Κατά την περίοδο που πέθανε ήταν ο μακροβιότερος ηθοποιός των ΗΠΑ, φτάνοντας τα 102. Η καριέρα του εξαπλώνεται σε πάνω από 7 δεκαετίες, με την τελευταία του συμμετοχή, να είναι ως αφηγητής, το 2006. Αλησμόνητοι θα μείνουν οι ρόλοι του σε πολλές τηλεοπτικές σειρές, όπως στο «I Love Lucy» με τη Λουσίλ Μπολ.
Φρέντι Μέρκιουρι

O Φρέντι Μέρκιουρι (Freddie Mercury, 5 Σεπτεμβρίου 1946 – 24 Νοεμβρίου 1991), γεννημένος ως Φαρόχ Μπουλσάρα (Γκουτζαράτι: ફારોખ બલસારા, λατινική μεταγραφή: Farrokh Bulsara), ήταν Βρετανός τραγουδιστής και μουσικός. Θεωρείται ένας από τους μεγαλύτερους και πιο χαρισματικούς τραγουδιστές όλων των εποχών και είναι γνωστός για την φανταχτερή του περσόνα στη σκηνή και το τεσσάρων οκτάβων εύρος φωνής του. Έγινε διάσημος ως τραγουδιστής, συνθέτης και πιανίστας του βρετανικού ροκ συγκροτήματος Queen.
Μποστάντζι

Το Μποστάντζι είναι συνοικία της Κωνσταντινούπολης, στην Τουρκία. Βρίσκεται στην ασιατική πλευρά της πόλης, με πρόσοψη τη θάλασσα του Μαρμαρά. Είναι επίσης πολύ κοντά στα Πριγκηπόννησα. Από την ακτή του Μποστάντζι, διακρίνονται τα νησιά Αντιγόνη (Burgazada) και Πρώτη (Kınalıada). Επιπλέον, αποτελεί πολυσύχναστο κομβικό σημείο για την ασιατική πλευρά, καθότι συνιστά αφετηρία αστικών λεωφορείων, τραίνων, πλοίων και φέρι μποτ, καθώς και των μοιραζόμενων ταξί (dolmuş).
Οι φρουροί της Αχαΐας

Οι φρουροί της Αχαΐας ήταν μια δημοφιλής κοινωνική σειρά, που προβλήθηκε από τον τηλεοπτικό σταθμό Mega Channel την σεζόν 1992-1993. Ήταν μια διασκευή του ομώνυμου μυθιστορήματος του ακαδημαϊκού Τάσου Αθανασιάδη και ολοκληρώθηκε σε 40 επεισόδια. Τη διασκευή έκανε η Σούλα Πιερράκου και τη σκηνοθεσία υπέγραφε ο Γιάννης Διαμαντόπουλος. Στη σειρά πρωταγωνιστούσαν η Μιμή Ντενίση (Μελιώ Βίλλη), ο Στράτος Τζώρτζογλου (Ζανής Καζιάνης), η Άννα Συνοδινού (Ναταλία Βίλλη) η Κατερίνα Χέλμη (Αναστασώ Καρίμπα), ο Νίκος Γαροφάλλου (Φωκίων Νέζης), ο Βλαδίμηρος Κυριακίδης (Κωστής Καζιάνης), ο Μπάμπης Χατζηδάκης (Μάριος), ο Κώστας Τριανταφυλλόπουλος (Γιάννης Φιλίνης), ο Θωμάς Κινδύνης, ο Χριστόφορος Παπακαλιάτης (Βενιαμίν),ο Νίκος Παπαδόπουλος (Στράτος Καζιάνης), ο Ακίνδυνος Γκίκας και πολλοί άλλοι.
Ντούσαν Μπάγεβιτς

Ο Ντούσαν Μπάγεβιτς (Σερβικό κυριλλικό: "Душан Бајевић"), γεννήθηκε στις 10 Δεκεμβρίου του 1948 στο Μόσταρ της σημερινής Βοσνίας και Ερζεγοβίνης, είναι Βόσνιος πρώην προπονητής και ποδοσφαιριστής και πρώην Επικεφαλής Αγωνιστικού τμήματος της ΑΕΚ. Εκτός από τη βοσνιακή υπηκοότητα λόγω καταγωγής, ο Μπάγεβιτς έχει αποκτήσει και την ελληνική.
Στράτος Αποστολάκης

Ο Στράτος Αποστολάκης (Καστράκι Στράτου Αιτωλοακαρνανίας, 17 Μαΐου 1964) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός και μετέπειτα προπονητής. Eίχε το προσωνύμιο "Τούρμπο".
Σμολ φόργουορντ

thumb|300px|
Οι θέσεις της ομάδας μπάσκετ

Σμολ φόργουορντ (αγγ.: "small forward") ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ. Η Ελληνική μετάφραση του "small forward" είναι "μικρός "προωθημένος.

Σκοπός του σμολ φόργουορντ είναι να σκοράρει αλλά και να δίνει βοήθειες στα ριμπάουντ και στην άμυνα. Σε περίπτωση που ο σμολ φόργουορντ μπορεί να αγωνιστεί και ως πάουερ φόργουορντ, τότε αναφέρεται ως φόργουορντ.

Ενας σμολ φόργουορντ συνήθως έχει ανάστημα από 2,00 έως 2,05 μέτρα και διαθέτει δυνατό σώμα αλλά και σχετικά ευέλικτο.

Στους σμολ φόργουορντ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Λάρι Μπερντ, Τζούλιους Έρβινγκ, Ντομινίκ Ουίλκινς, Σκότι Πίπεν και ΛεΜπρόν Τζέιμς, οι Ευρωπαίοι: Πρέντραγκ Στογιάκοβιτς και Τόνι Κούκοτς, ενώ στην Ελλάδα ξεχώρισε ο Φάνης Χριστοδούλου και ο Γιάννης Αντετοκούνμπο
Νίκος Νιόπλιας

Ο Νίκος Νιόπλιας (Γαλατινή Κοζάνης, 17 Ιανουαρίου 1965) είναι Έλληνας πρώην διεθνής ποδοσφαιριστής και νυν προπονητής, ο οποίος αγωνιζόταν στη θέση του μέσου. Ως παίκτης κατέκτησε 2 Πρωταθλήματα και 3 Κύπελλα (με Παναθηναϊκό και ΟΦΗ), ενώ ως προπονητής κατέκτησε το νταμπλ με τον Παναθηναϊκό την περίοδο 2009-10.
Θανάσης Κολιτσιδάκης

Ο Θανάσης Κολιτσιδάκης (Θεσσαλονίκη, 21 Νοεμβρίου 1966) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού και νυν προπονητής του συλλόγου Γ.Σ. Δόξα Δράμας.
Σπύρος Μαραγκός

O Σπύρος Μαραγκός (Λευκάδα, 20 Φεβρουαρίου 1967) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.
Σέντερ

μικρογραφία|274x274εσ|Οι θέσεις στο μπάσκετ
Σέντερ () ή πίβοτ () ονομάζεται ο αθλητής που αγωνίζεται σε μια από τις 5 παραδοσιακές θέσεις στην ομάδα μπάσκετ.

Στόχος του σέντερ είναι η σωστή αμυντική λειτουργία της ομάδας κοντά στο καλάθι, το σίγουρο ριμπάουντ και το εύκολο καλάθι που μπορεί να σημειωθεί μετά από ριμπάουντ ή από μια σωστή ψηλή πάσα (άλεϊ ουπ).

Τα στοιχεία που κάνουν ένα σέντερ να ξεχωρίζει είναι η δύναμη, ο όγκος, το ύψος και η αλτικότητα. Η ταχύτητα είναι ένα επιπλέον χρήσιμο στοιχείο για τους αιφνιδιασμούς, αλλά και τις επιστροφές στην άμυνα.

Ο σέντερ είναι ο πιο ψηλός αθλητής της ομάδας και το ύψος του είναι πάνω από 2,08 μέτρα. Το βάρος και ο όγκος του επηρεάζουν το στυλ του παιχνιδιού του, αλλά και τη λειτουργία της ομάδας. 

Στους σέντερ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Καρίμ Αμπντούλ Τζαμπάρ, Ουίλτ Τσάμπερλεϊν, Μπιλ Ράσελ, Σακίλ Ο'Νιλ, Πάτρικ Γιούιν και Χακίμ Ολάζουον, οι Ευρωπαίοι: Άρβιντας Σαμπόνις, Ντίνο Ράτζα και Βλάντε Ντίβατς, ενώ στην Ελλάδα ξεχώρισαν οι Παναγιώτης Φασούλας και Γιάννης Μπουρούσης.
Πλέι μέικερ

thumb|300px|
Οι θέσεις της ομάδας μπάσκετ

Πλέι μέικερ (αγγλ.: "play maker") ονομάζεται ο αθλητής που αγωνίζεται σε μια από τις 5 παραδοσιακές θέσεις μιας ομάδας μπάσκετ. Στη σύγχρονη μπασκετική ορολογία αναφέρεται και ως πόιντ γκαρντ (αγγλ.: "point guard"). H Ελληνική μετάφραση του "play maker" είναι "δημιουργός φάσεων" και του "point guard" είναι "φύλακας σημείων". Στα ελληνικά ονομάζεται άσος. 

Ο στόχος του πλέι μέικερ είναι η σωστή οργάνωση του παιχνιδιού με αποτέλεσμα τη σωστή τροφοδότηση των συμπαικτών του, την επιλογή του συστήματος του παιχνιδιού και το στήσιμο της ομάδας στον αγωνιστικό χώρο. Αυτό απαιτεί καλή γνώση του αθλήματος, γι' αυτό πολλοί αποκαλούν τους μεγάλους πλέι μέικερ "προπονητές εντός γηπέδου".

Ο άψογος χειρισμός της μπάλας αλλά και η επιδέξια ντρίμπλα είναι βασικά στοιχεία που πρέπει να διαθέτει ένας πλέι μέικερ. Το καλό σουτ είναι ένα πλεονέκτημα για τον πλέι μέικερ, όταν δεν μπορεί να έχει κάποια καλύτερη λύση. Ο πλέι μέικερ που μπορεί να αγωνιστεί και ως σούτινγκ γκαρντ, λέγεται κόμπο γκαρντ(combo guard).

Συνήθως ο πλέι μέικερ είναι ο πιο κοντός αθλητής της ομάδας, έχει ύψος 1,80 με 1,95 μέτρα και είναι γρήγορος.

Στους πλέι μέικερ που άφησαν εποχή στο παγκόσμιο μπάσκετ συμπεριλαμβάνονται οι Αμερικάνοι: Μάτζικ Τζόνσον, Τζον Στόκτον, Αϊζάια Τόμας, Άλεν Άιβερσον και Στέφεν Κάρι, οι Ευρωπαίοι: Αλεξάντερ Τζόρτζεβιτς, Σαρούνας Γιασικέβιτσιους και Τόνι Πάρκερ, ενώ στην Ελλάδα ξεχώρισαν οι Παναγιώτης Γιαννάκης, Θοδωρής Παπαλουκάς, Δημήτρης Διαμαντίδης και ο Βασίλης Σπανούλης

1
Άγιος Σωφρόνιος του Έσσεξ

Ο Άγιος Σωφρόνιος του Έσσεξ (κατά κόσμον Σεργκέι Σεμιόνοβιτς Σαχάρωφ, ; 22 Σεπτεμβρίου 1896 - 11 Ιουλίου 1993) ήταν Ρώσος Ορθόδοξος Ιερομόναχος, ο οποίος ξεκίνησε τη μοναχική του ζωή στη Μονή Αγίου Παντελεήμονος (Άγιο Όρος) και θεωρείται από την ορθόδοξη παράδοση ως ένας από τους χαρισματικότερους μοναχούς του 20ου αιώνα. Στις 27 Νοεμβρίου 2019 το Οικουμενικό Πατριαρχείο Κωνσταντινουπόλεως τον ενέγραψε στο Αγιολόγιο της Ορθοόδοξης Εκκλησίας (αγιοκατάταξη).
Αντώνης Μήνου

Ο Αντώνης Μήνου (Αριδαία, 4 Μαΐου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.
Αντρές Γκίμπερτ

Ο Αντρές Γκίμπερτ ("Andres Guibert", 28 Οκτωβρίου 1968) είναι Κουβανός πρώην καλαθοσφαιριστής.

Είχε ύψος 2,08 και αγωνιζόταν στις θέσεις πάουερ φόργουορντ και σέντερ. 

Τη σεζόν 1994-1995 αγωνίστηκε στο ΝΒΑ στους Μινεσότα Τίμπεργουλβς. Έκανε μεγάλη καριέρα στην Ελλάδα αν και δεν αγωνίστηκε σε ομάδες που διεκδικούσαν κάποιο τίτλο ήταν πάντα πρωταγωνιστής στις κατηγορίες που αφορούσαν σκοράρισμα και ριμπάουντ. Το καλοκαίρι του 1998 ο Παναθηναϊκός κινήθηκε για την απόκτησή του, όμως ο Αντρές Γκίμπερτ δεν κατάφερε να εκδόσει κοινοτικό διαβατήριο και η μεταγραφή δεν έγινε.

Αναδείχθηκε 2 φορές πρώτος ριμπάουντερ του ελληνικού Πρωταθλήματος τη σεζόν 1996-1997 με 11.4 μ.ο. αγωνιζόμενος στο Σπόρτιγκ και τη σεζόν 2001-2002 με 10.1 ριμπάουντ μ.ο. αγωνιζόμενος με τον ΚΑΟΔ.

* 1996-1997 Σπόρτιγκ
* 1997-1998 Σκαβολίνι
* 1998-1999 Απόλλων Πατρών
* 1999-2000 Νήαρ Ηστ
* 2000-2001 Ηράκλειο
* 2001 Μπενετόν Τρεβίζο
* 2001-2002 ΚΑΟΔ

Σήμερα ζει μόνιμα στο Πουέρτο Ρίκο.
Τατζ Μαχάλ

Το Τατζ Μαχάλ ("Taj Mahal") είναι κτιριακό συγκρότημα που βρίσκεται στην Ινδία, κτισμένο στη νότια όχθη του ποταμού Γιαμούνα κοντά στη πόλη Άγκρα. Το συγκρότημα αναπτύσσεται γύρω από το μαυσωλείο που ανήγειρε ο Σαχ Τζαχάν Μογγόλος αυτοκράτορας (Σάχης) προκειμένου να τιμήσει τη πολυαγαπημένη του σύζυγο "Μουμτάζ Μαχάλ" που πέθανε το 1631 κατά τη διάρκεια τοκετού.

Για την ανέγερσή του, που έγινε σε σχέδια ομάδας αρχιτεκτόνων από την Ινδία, το σημερινό Πακιστάν και άλλα μέρη της Ασίας, απασχολήθηκαν 20.000 εργάτες που ξεκίνησαν το 1632 δουλεύοντας καθημερινά, για να το ολοκληρώσουν το 1649. Πλην όμως για να ολοκληρωθούν όλα τα κτίσματα του συγκροτήματος χρειάστηκαν 22 χρόνια.

Η έκταση που καταλαμβάνει το κυρίως μαυσωλείο και όλο το συγκρότημα είναι ένα ορθογώνιο με διαστάσεις 580×350 μέτρα, με τετράγωνο κήπο στο κέντρο που πλαισιώνεται από δύο άλλα μικρότερα επιμήκη κτίρια προσανατολισμένα κατά διεύθυνση Βορρά - Νότου. Επί της νότιας πλευράς του όλου συγκροτήματος βρίσκεται η κύρια πύλη του συγκροτήματος που είναι από ψαμμίτη. Η βόρεια πλευρά του συγκροτήματος περιλαμβάνει το Μαυσωλείο και καταλήγει στην όχθη του ποταμού Γιαμούνα. Δεξιά του Μαυσωλείου έχει ανεγερθεί τζαμί και αριστερά κτίριο ομοιόμορφο με το τζαμί, λεγόμενο "τζαβάμπ", που διατηρεί την αισθητική αρχιτεκτονική ισορροπία. Το όλο συγκρότημα περικλείεται από ψηλό τειχικό περίβολο που φέρει ανά διαστήματα οκταγωνικούς πυργίσκους. Έξω δε από τον περίβολο αυτό και προς νότο βρίσκονται τα βοηθητικά κτίσματα της φρουράς καθώς και σταύλοι.

Χρωματικά το Μαυσωλείο είναι κτισμένο από λευκό μάρμαρο που έρχεται σε αντίθεση με τα δύο παραπλήσια κτίρια, το τέμενος και το τζαβάμπ, που είναι κτισμένα από κόκκινο ψαμμίτη. Το κυρίως κτίσμα του Μαυσωλείου βρίσκεται σε μαρμάρινο βάθρο ύψους 7 μέτρων ενώ σε κάθε πλευρά φέρει λοξές γωνιώδεις κατασκευές στις οποίες υπερέχει ανά μια τεράστια τοξοειδής πύλη ύψους 33 μέτρων. Εσωτερικά ο κυρίως χώρος του αποτελεί οκταγωνικό θάλαμο με ανάγλυφες διακοσμήσεις, στο κέντρο του οποίου βρίσκονται τα δύο κενοτάφια του Σάχη και της αγαπημένης του Μαχάλ που περιβάλλονται από διάτρητο μαρμάρινο κιγκλίδωμα. Αμέσως μετά αυτών και στο επίπεδο του κήπου βρίσκονται οι πραγματικοί τάφοι τους. Το Τατζ Mαχάλ επιστέφεται από ένα διπλό θόλο (τρούλο) βολβοειδούς μορφής από ίδιο λευκό υλικό.

Το Τατζ Μαχάλ σήμερα θεωρείται ένα από τα σημαντικότερα αρχιτεκτονικά δημιουργήματα παγκοσμίως, δείγμα της ινδομογγολικής αρχιτεκτονικής, που περιλαμβάνεται στα Μνημεία της Παγκόσμιας Κληρονομιάς.
Χρήστος Καρκαμάνης

Ο Χρήστος Καρκαμάνης (22 Σεπτεμβρίου 1969) είναι Έλληνας πρώην διεθνής ποδοσφαιριστής, ο οποίος αγωνιζόταν ως τερματοφύλακας.
Παναγία Αλεξιώτισσα

Η Παναγία Αλεξιώτισσα είναι ναός της Πάτρας με κοιμητήριο στον προαύλιο χώρο του, ο οποίος βρίσκεται μεταξύ των οδών "12ου Συντάγματος" και "Μαραγκοπούλου", ενώ την ίδια ονομασία φέρει και η εκεί συνοικία.
Σαπφώ Αλκαίου

Η Σαπφώ Αλκαίου (ως Σαπφώ Γ. Τισερίδου, Κωνσταντινούπολη 1877-Αθήνα 1951) ήταν ηθοποιός, από τις εκλεκτότερες της ελληνικής θεατρικής σκηνής.
Ο Κρητικός

Ο Κρητικός είναι αφηγηματικό ποίημα σε πέντε μέρη του Διονυσίου Σολωμού και γράφτηκε την περίοδο 1833-1834. Ποίημα της ωριμότητας του ποιητή με το οποίο «η ελληνική ποίηση μπαίνει θριαμβευτικά στον πνευματικό χώρο της 
Ευρώπης και παίρνει τη θέση της πλάι στα υψηλότερα υποδείγματα της ευρωπαϊκής ποίησης». Συνδυάζει το επικό, το δραματικό και το λυρικό στοιχείο. Θεωρείται, σύμφωνα και με τον Λίνο Πολίτη, «σταθμός στην ποιητική πορεία του Σολωμού, το πρώτο από τα μεγάλα έργα της εντελώς ώριμης περιόδου του» και «ποίημα-κλειδί, που ανοίγει και μας οδηγεί προς τα ώριμα πνευματικά πεδία του, αλλά πριν από όλα μας εισάγει στη δική του αυτοδύναμη περιοχή» κατά τον Γιάννη Δάλλα. «Η αξία του "Κρητικού" έγκειται στην απαράμιλλη λυρικότητα του και στην υποβολή που ασκούν μέχρι σήμερα στον αναγνώστη τα υψηλά, αν και κρυπτικά νοήματά του». Πρώτη φορά το ποιητικό αυτό έργο εκδόθηκε από τον Ιάκωβο Πολυλά το 1859 (έκδοση των "Ευρισκομένων"). Οι στίχοι είναι ιαμβικοί δεκαπεντασύλλαβοι με ζευγαρωτή ομοιοκαταληξία, όπως ακριβώς οι στίχοι του "Ερωτόκριτου", ενώ επίσης παρατηρείται τομή στην 8η συλλαβή κάθε στίχου, χωρίζοντας τους σε δύο ημιστίχια. Το ποίημα δεν είναι οργανωμένο σε στροφές. Αξίζει να γίνει αναφορά στις πολλές συνιζήσεις που δένουν ηχητικά τους στίχους και τελικά το ποίημα, αλλά και στο «φαινόμενο της συναισθησίας». Το ποίημα δεν τιτλοφορήθηκε από τον ίδιο τον ποιητή, όπως και "Η Γυναίκα της Ζάκυθος".
Anima Sound System

thumb|314x314px|Στην εικόνα οι Anima Sound System σε φεστιβάλ του 2014.
ΟΙ Anima Sound System είναι ένα Ουγγρικό electronic μουσικό συγκρότημα το οποίο δημιουργήθηκε το 1993 στο Σόμπατελι της Ουγγαρίας.
Kylähullut

Οι Kylähullut είναι ένα πανκ ροκ Φινλανδικό μουσικό συγκρότημα το οποίο δημιουργήθηκε το 2004.
Πορθμός Τατάρων

thumb|180px|Ο Πορθμός των Τατάρων
Ο Πορθμός Τατάρων ή και "Κόλπος Τατάρων" (ρωσικά: "Татарский пролив" "Τατάρσκι πραλίβ" και αγγλικά: "Tatar Strait" ή "Gulf of Tartary") είναι ένας στενός πορθμός στον ΒΔ. Ειρηνικό ωκεανό. Εκτείνεται μεταξύ της νήσου Σαχαλίνης (ανατολικά) και της ρωσικής ασιατικής χερσονήσου δυτικά, κατά διεύθυνση Β-Ν. Το εύρος (πλάτος) του πορθμού ξεκινά από 342 χιλιόμετρα και φθάνει στο ελάχιστο τα 7 χλμ., το δε μήκος του είναι περίπου 632 χλμ. και το βάθος του δεν υπερβαίνει τα 210 μέτρα, με ελάχιστο στο στενότερο σημείο περίπου τα 4,5 μέτρα.

Ο Πορθμός Τατάρων συνδέει τη θάλασσα της Ιαπωνίας (νότια) με την Οχοτσκική θάλασσα (βόρεια). Οι παράκτιες λιμενικές εγκαταστάσεις του πορθμού αυτού λειτουργούν από τον Μάιο μέχρι τον Νοέμβριο εμποδιζόμενες τον υπόλοιπο χρόνο από τους πάγους.
Δυαλισμός

Δυαλισμός ή Δυϊσμός ή και Διαρχία είναι η φιλοσοφική θεωρία η οποία δέχεται ότι ο κόσμος ή η πραγματικότητα βασίζεται στην ύπαρξη δύο αρχών με ριζική διάκριση και ανομοιότητα (π.χ. αισθητό-νοητό ή πνευματικό-υλικό). Πρόκειται γενικά για κάθε θεωρία που χωρίζει τον κόσμο σε δύο σφαίρες και αρνείται την ενότητά του. Οι σφαίρες στις οποίες χωρίζεται η πραγματικότητα είναι ουσιαστικά διαφορετικές ή αντίθετες μεταξύ τους και δεν υπάρχει κανένα συνδετικό σημείο που να τις ενώνει και να διευκολύνει τη μετάβαση από τη μια στην άλλη.

Έτσι, η ανθρωπολογική διαρχία διχάζει τον άνθρωπο σε δύο στοιχεία, σε σώμα και σε ψυχή. Οι Ορφικοί, οι πυθαγόρειοι, ο Πλάτωνας και ο Πλωτίνος ήταν οπαδοί μιας τέτοιας θεωρίας. Η ηθική διαρχία κινείται στην αντίθεση του αγαθού και του κακού. Η αισθητική διαρχία ανάμεσα στην αντίθεση ωραίου και άσχημου και η λογική διαρχία στις αντίθετες έννοιες, χωρίς να αναγνωρίζει ενδιάμεσες καταστάσεις.Στον θρησκευτικό τομέα, η θεωρία αυτή χαρακτηρίζει διδασκαλίες που ερμηνεύουν τον κόσμο με βάση δύο ανταγωνιστικές αρχές ή δυνάμεις, από τις οποίες η μία είναι αγαθή και η άλλη κακή.

Ως θεωρία, συγγενεύει με τον πλουραλισμό, ενώ αντιτίθεται στο μονισμό.
Γιάννης Γκαϊτατζής

Ο Γιάννης Γκαϊτατζής (Ξάνθη, 1944) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός.
Μάνης

Ο Μάνης ή Μανιχαίος (Σελεύκεια (Κτησιφών) 216 – Γκουντεσαχπούρ 276) ήταν Πέρσης ιδρυτής της θρησκείας του Μανιχαϊσμού, καταγόμενος από Ιρανούς ευγενείς γονείς, στη βόρεια Βαβυλωνία. Υπήρξε ριζοσπαστικός μεταρρυθμιστής ο οποίος είχε την πρόθεση να δημιουργήσει μια οικουμενική θρησκεία, η οποία πήρε το όνομα της από τον ίδιο: Μανιχαϊσμός.
Σερτάμπ Ερενέρ

Η Σερτάμπ Ερενέρ ("Sertab Erener", Κωνσταντινούπολη, 4 Δεκεμβρίου 1964) είναι τουρκάλα τραγουδίστρια. Κέρδισε τον διαγωνισμό τραγουδιού της Eurovision το 2003 με το τραγούδι Every Way That I Can συγκεντρώνοντας συνολικά 167 βαθμούς. Η Σερτάμπ κυκλοφόρησε το άλμπουμ της Every Way That I Can σε όλη την Ευρώπη και είχε μεγάλη επιτυχία. Συνεχίζει να ηχογραφεί τραγούδια στα Αγγλικά και στα Τουρκικά και το επόμενο της σινγκλ Here I Am έγινε επιτυχία και έξω από τα σύνορα της Τουρκίας.

Στο Διαγωνισμό "Congratulations" για τα 50 έτη της Eurovision, η Σερτάμπ με το Every Way That I Can κατέλαβε την 9η από τις 15 θέσεις. Έκτοτε έχει κυκλοφορήσει αρκετά άλμπουμ και έχει κάνει αρκετά ντουέτα με πολλούς καλλιτέχνες όπως τον Ρίκι Μάρτιν, την Ρουσλάνα και την Έλληνιδα τραγουδίστρια Μαντώ.
Κώστας Βαλλιάνος

Ο Κώστας Βαλλιάνος (γένν. 1 Μαρτίου 1937, Καλλιθέα Αθήνας) είναι Έλληνας διεθνής παλαίμαχος ποδοσφαιριστής και προπονητής. Αγωνιζόταν ως τερματοφύλακας και στην εποχή του θεωρήθηκε ένας από τους καλύτερους της χώρας στη θέση του.
Λευτέρης Μίλος

Ο Λευτέρης Μίλος (Δερβιτσάνη Δρόπολη, Αλβανία, 2 Αυγούστου 1966 – Γιάννουλη Λάρισας, 8 Μαρτίου 1997) ήταν Αλβανός διεθνής ποδοσφαιριστής ελληνικής καταγωγής που αγωνιζόταν στο χώρο της μεσαίας γραμμής.
Άγγελος Κρεμμύδας

Ο Άγγελος Κρεμμύδας (1943) είναι Έλληνας παλαίμαχος ποδοσφαιριστής.
Δημήτρης Γράφας

Ο Δημήτρης Γράφας (1935) είναι Έλληνας παλαίμαχος ποδοσφαιριστής.
Χρήστος Πέππας

Ο Χρήστος Πέππας ήταν Έλληνας ποδοσφαιριστής.

Γεννήθηκε στον Πειραιά. Έπαιξε ποδόσφαιρο στον Α.Π.Σ. Πειραιά στον Πειραϊκό Όμιλο και στον Εθνικό όπου ήταν και από τα ιδρυτικά του μέλη. Όταν σταμάτησε το ποδόσφαιρο το 1920 ασχολήθηκε με τα διοικητικά του Εθνικού και της ΕΠΟ. Ήταν μέλος της εθνικής ομάδας που εκπροσώπησε την Ελλάδα στους Ολυμπιακούς Αγώνες της Αμβέρσας.
Ανδρέας Αντωνάτος

Ο Ανδρέας Αντωνάτος (1938) είναι Έλληνας παλαίμαχος ποδοσφαιριστής. Γεννήθηκε το 1938 στην Πάτρα. Ξεκίνησε το ποδόσφαιρο από την Παναχαΐκή και το 1964 πήγε στον Εθνικό έως το 1968. Έγινε και διεθνής φορώντας τη φανέλα της Εθνικής Ελλάδας μία φορά στον αγώνα κατά της Αιθιοπίας (3-1) το 1964.
Νίκος Λεκατσάς

Ο Νίκος Λεκατσάς είναι Έλληνας παλαίμαχος ποδοσφαιριστής, γεννημένος στον Πειραιά το 1926.
Μανώλης Παπάζογλου

Ο Μανώλης Παπάζογλου (γεννήθηκε στην Αθήνα, 1937 ή 1941) είναι παλαίμαχος Έλληνας διεθνής ποδοσφαιριστής.
Στέλιος Τουρκομένης

Ο Στέλιος Τουρκομένης (1946) είναι Έλληνας πρώην ποδοσφαιριστής. 

Έκανε μεγάλη καριέρα στον Εθνικό. Αγωνίστηκε 1 φορά με την εθνική Ελλάδας. Επίσης, κατέκτησε δύο φορές το Παγκόσμιο Κύπελλο Ποδοσφαίρου Ενόπλων, το 1968 και το 1969 με την εθνική ενόπλων.
Δημήτρης Καλογερόπουλος

Ο Δημήτρης Καλογερόπουλος (γεννημένος στην Αθήνα, στις 23 Σεπτεμβρίου του 1952) είναι Έλληνας αρχιτέκτονας και πολιτικός.
Μανώλης Καστρινός

Ο Μανώλης Καστρινός (πραγματικό όνομα: Μανώλης Παπάζογλου, Ηράκλειο, Σεπτέμβριος 1917 - 2 Νοεμβρίου 1979) ήταν σπουδαίος Έλληνας χορευτής και χορογράφος.
Νίκος Τσιριτάκης

Ο Νίκος Τσιριτάκης (1907 – 2002) ήταν προπολεμικός Έλληνας διεθνής ποδοσφαιριστής.
Αλμπουέρα

Η Αλμπουέρα, είναι ιστορική περιοχή και οχυρό της ΝΔ. Ισπανίας παρά τα σύνορα με την Πορτογαλία.

Βρίσκεται κοντά στο σημερινό ομώνυμο χωριό στην επαρχία Μπαδαχόθ της αυτόνομης περιοχής Εξτρεμαδούρα.

Στις 16 Μαΐου του 1811 στην Αλμπουέρα συνάφθηκε η περίφημη ομώνυμη ιστορική "μάχη της Αλμπουέρας", μεταξύ των γαλλικών στρατευμάτων υπό τον στρατηγό Σουλτ και των Αγγλοϊσπανικών στρατευμάτων που είχαν συμμαχήσει κατά της Γαλλίας.


Κατηγορία:Κτίρια και κατασκευές στην Ισπανία
Κατηγορία:Εξτρεμαδούρα
Αλκάνταρα

Η Αλκάνταρα (Alcántara) είναι μια μικρή παραποτάμια πόλη της Ισπανίας. Βρίσκεται μόλις 7 χλμ. από τα σύνορα της Πορτογαλίας επί του ποταμού Τάγου στο βορειοδυτικό τμήμα της αυτόνομης περιοχής της Εχτρεμαδούρας με πληθυσμό 1.693 κατοίκους (2011). Περίφημη είναι η μεγαλοπρεπής εξάτοξη ρωμαϊκή γέφυρά της επί του ποταμού Τάγου από την οποία και έλαβε η πόλη το όνομά της, που κτίσθηκε το 105 μ.Χ. προς τιμή του Αυτοκράτορα Τραϊανού. Επίσης περίφημες για την ιστορική τους αξία, την μεγαλοπρέπεια, τον πλούτο και την καλλιτεχνική τους αξία θεωρούνται σχεδόν όλες οι εκκλησίες της πόλης.
Κώστας Χούμης

Ο Κώστας Χούμης (20 Νοεμβρίου 1913 - 20 Ιουλίου 1981) ήταν Έλληνας διεθνής επιθετικός ποδοσφαιριστής, ο οποίος χαρακτηρίστηκε ως ο μεγαλύτερος Έλληνας ποδοσφαιριστής της προπολεμικής περιόδου. Ήταν ευκίνητος και επινοητικός, είχε δυνατά ευθύβολα σουτ και εκπληκτική κεφαλιά, ήταν ταχύς και καλός ντριμπλέρ. Ποδοσφαιριστής υπήρξε και ο αδερφός του Μίμης, που έκανε καριέρα στον Πανιώνιο την περίοδο 1945-1947 και ο γιος του Νίκος ποδοσφαιριστής και διεθνής αθλητής στίβου με τη Ρουμανία.

Ήταν παντρεμένος με την Νίκη, γιος τους ήταν ο "Νικόλαος Ορφέας", Νικόλαος από το όνομα του πατέρα του, είχε έναν ακόμη αδελφό ποδοσφαιριστή τον Δημήτρη.
Γρανάδα ΚΦ

H Γρανάδα ΚΦ (ισπανικά: "Granada CF") είναι ποδοσφαιρικός σύλλογος της Ανδαλουσίας στην Ισπανία.

Ιδρύθηκε το 1931 και έχει αγωνιστεί 17 φορές στην Α΄ Εθνική του Ισπανικού πρωταθλήματος ποδοσφαίρου. Έδρα της είναι το "Los Cármenes", 16.200 θεατών. Καλύτερη θέση που κατέλαβε στην Α΄ Εθνική ήταν η 6η, τις περιόδους 1972 και 1974.
Βέσα Άλαρε

Ο Βέσα Άλαρε ("Vesa Alare", γεν. 20 Αυγούστου 1941) είναι Φινλανδός τραγουδιστής και συνθέτης.
Σφαίρα Στρέμγκρεν

thumb|250px|Το νεφέλωμα της Ροζέτας
Στην αστροφυσική, μία Σφαίρα Στρέμγκρεν ("Strömgren sphere") είναι η σφαίρα ιονισμένου υδρογόνου (H II) γύρω από ένα νεαρό αστέρα φασματικού τύπου O ή B. Το πιο ευδιάκριτο παράδειγμα τέτοιας σφαίρας στον ουρανό είναι το «Νεφέλωμα της Ροζέτας». Η Σφαίρα Στρέμγκρεν πήρε το όνομά της από τον Μπενγκτ Στρέμγκρεν.

Δεχόμενου ότι το σχήμα της ιονισμένης περιοχής είναι ακριβώς σφαιρικό και αποτελείται μόνο από πλήρως ιονισμένο υδρογόνο, ώστε η αριθμητική πυκνότητα των πρωτονίων να ισούται με εκείνη των ηλεκτρονίων (formula_1), ορίζουμε την αντίστοιχη ακτίνα Στρέμγκρεν ως το όριο όπου ο ρυθμός επανασυνδέσεως των ηλεκτρονίων με τα πρωτόνια ισούται με τον ρυθμό ιονισμού. Ο ρυθμός επανασυνδυασμού σε όλες τις ενεργειακές στάθμες formula_2 είναι

formula_3

όπου formula_4 είναι ο ρυθμός επανασυνδέσεως της νιοστής ενεργειακής στάθμης. Το n=1 εξαιρείται γιατί, αν ένα φωτόνιο με αρκετή ενέργεια επανασυνδέεται στη θεμελιώδη στάθμη, τότε το άτομο του υδρογόνου θα απελευθερώσει ένα άλλο φωτόνιο ικανό να ιονίσει ως τη θεμελιώδη ενεργειακή στάθμη.
Κατηγορία:Αστροφυσική
Θέλτα Βίγο

Η Θέλτα Βίγο (ισπανικά: "Real Club Celta de Vigo", reˈal ˈkluβ ˈθelta ðe ˈβiɣo, μεταφράζεται ως "Βασιλικός Κελτικός Σύλλογος του Βίγο") είναι ποδοσφαιρικός σύλλογος στην πόλη Βίγο της Ισπανίας.

Ιδρύθηκε στις 28 Μαρτίου 1923, μετά από συγχώνευση της Ρεάλ Βίγο Σπόρτιγκ και της Ρεάλ Φορτούνα Βίγο. Τα χρώματα της είναι το κόκκινο, το άσπρο και το μπλε. Αγωνίζεται στο γήπεδο Μπαλαΐδος, χωρητικότητας 29.000 θεατών.

Έχει παίξει πολλές χρονιές στην Πριμέρα Ντιβισιόν και η καλύτερη πορεία της ήταν τη σεζόν 2003-04, οπότε τερμάτισε 4η και συμμετείχε στο Τσάμπιονς Λίγκ της επόμενης σεζόν. Έχει συμμετάσχει 6 φορές στο κύπελλο ΟΥΕΦΑ και 44 σεζόν στην Πριμέρα Ντιβισιόν.

Η Θέλτα έχει και δεύτερη ομάδα, τη Θέλτα Βίγο Β, η οποία αγωνίζεται στη Σεγούντα Ντιβισιόν Β.
Αντώνης Ρέμος

Ο Αντώνης Ρέμος (πραγματικό όνομα: Αντώνιος Πασχαλίδης) (Ντίσελντορφ, 19 Ιουνίου 1970) είναι Έλληνας τραγουδιστής. Όλοι του οι δίσκοι έχουν γίνει πολλαπλά πλατινένιοι και θεωρείται ένας από τους εμπορικότερους τραγουδιστές της ελληνικής μουσικής βιομηχανίας.
Βασίλης Σιώκος

Ο Βασίλης Σιώκος (γενν. 1947, Αθήνα) είναι Έλληνας παλαίμαχος διεθνής ποδοσφαιριστής, που διακρίθηκε κυρίως με τον Ολυμπιακό Πειραιά στη θέση του κεντρικού αμυντικού.
Γιώργος Μαζωνάκης

Ο Γιώργος Μαζωνάκης (Νίκαια Πειραιώς, 4 Μαρτίου 1972) είναι Έλληνας λαϊκός τραγουδιστής.
Εφά

Το Εφά είναι μονάδα μέτρησης του όγκου, και συναντάται στην Παλαιά Διαθήκη. Το ένα εφά ισοδυναμεί με 22 λίτρα.

Το εφά αναφέρεται στα εδάφια: Έξοδος 16:36, Λευιτικό 5:11, 6:20, 19:36, Αριθμοί 5:15, 28:5, Κριτές 6:19, Ρουθ 2:17, 1 Σαμουήλ 1:24, 17:17, Ησαΐας 5:10, Ιεζεκιήλ 45:10, 45:11, 45:13, 45:24, 46:5, 46:7, 46:11, 46:14, Αμώς 8:5, Ζαχαρίας 5:6, 5:7, 5:8, 5:9, 5:10.
Θανάσης Αγγελής

Ο Θανάσης Αγγελής (Αιγάλεω, 25 Μαρτίου 1946) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως αμυντικός.
Γέλιο και Χαρά

Το Γέλιο και Χαρά ήταν ελληνικό περιοδικό κόμικς των εκδόσεων Πεχλιβανίδη (Ατλαντίς). Το περιοδικό ήταν εβδομαδιαίο, σε διαστάσεις 18 Χ 25, είχε 26 σελίδες (+ 2 για εξώφυλλο) και κυκλοφόρησε για πρώτη φορά το 1954, παρότι το copyright των πρώτων 8 τευχών ανέφερε το έτος 1953, χρονιά κατά την οποία τυπώθηκαν. Με τρία μεγάλα διαλείμματα, το πρώτο την περίοδο 1958-60, το δεύτερο την περίοδο 1961-62 και το τρίτο την περίοδο 1965-1966 το περιοδικό συνέχισε την κυκλοφορία του μέχρι το έτος 1970 εκδίδοντας συνολικά 603 τεύχη. Η τιμή πώλησης στα πρώτα 12 τεύχη ήταν 3.000 δραχμές. Από το τεύχος 13, λόγω της κοπής των μηδενικών που αποφασίσθηκε την άνοιξη του 1954 από την τότε Κυβέρνηση, η τιμή έγινε 3 δραχμές και παρέμεινε σταθερή για τα επόμενα 16 χρόνια, ως το τέλος της έκδοσης. 

Το Γέλιο και Χαρά τυπωμένο εξ ολοκλήρου σε τετραχρωμία off-set, σε μιαν εποχή που το χρώμα ήταν σπάνιο από τον τύπο και τα περιοδικά «ποικίλης ύλης» δημιούργησε πραγματική «επανάσταση» στο χώρο των παιδικών εκδόσεων κόμικς. Η σειρά γνώρισε στο παιδικό κοινό της εποχής τους ήρωες του Ουώλτ Ντίσνεϋ (Ντόναλντ Ντακ, Μίκυ Μάους, Θείος Σκρουτζ, Πλούτο, Γκούφη, Τσιπ και Ντέηλ, Το λυκόπουλο, κ.λπ.), αλλά και των άλλων ανταγωνιστικών εταιρειών, όπως ήταν η Warner Bros (Μπαγκς Μπάννυ, Τουήτυ και Συλβέστρος, Ντάφυ Ντακ κλπ) η M.G.M. (Τομ και Τζέρρυ), και η εκδοτική «Western Printing» (Μικρή Λουλού, Θείος Βίγλης).
Παύλος Βασιλείου

Ο Παύλος Βασιλείου είναι παλαίμαχος Κύπριος ποδοσφαιριστής, ο οποίος αγωνίστηκε κατά σειρά με τις εθνικές ομάδες Ελλάδας και Κύπρου. Πρόκειται για έναν από τους τέσσερεις μόλις παίκτες που χρίστηκε διεθνής και με άλλη εθνική πλην της ελληνικής (Κώστας Χούμης και Γιάγκος Σημαντήρης οι δύο πρώτοι, με ποιο πρόσφατο τον Απόστολο Γιάννου).
Γεννήθηκε το 1940 στην Κύπρο.

Σε ηλικία 22,5 ετών μεταγράφηκε από την Ε.Π.Α. Λάρνακας στην Ελλάδα, όπου και έκανε μεγάλη καριέρα επί 7 χρόνια στον Ολυμπιακό. Αποτελώντας το βασικό του έξω δεξιά (δεξί εξτρέμ), αγωνίστηκε σε 193 παιχνίδια πρωταθλήματος Α΄ κατηγορίας και σημείωσε 48 τέρματα (τα 4 με πέναλτυ).

Το καλοκαίρι του 1970 επανήλθε στην ΕΠΑ Λάρνακας, η οποία θα συμμετείχε στο επόμενο πρωτάθλημα Ελλάδας όντας πρωταθλήτρια Κύπρου 1969-70. Ο Βασιλείου σημείωσε ένα από τα 3 του τέρματα (σε 28 αγώνες) της χρονιάς εκείνης, στην ήττα της ομάδας του με 1-3 από τον Ολυμπιακό, κατά την επιστροφή του ως αντίπαλος πλέον στο στάδιο Καραϊσκάκη.

Φόρεσε 7 φορές την φανέλα της εθνικής Ελλάδας και 8 φορές (όλες ήττες σε επίσημους αγώνες) εκείνη της εθνικής Κύπρου. Είναι χαρακτηριστικό ότι αν και Κύπριος, χρίστηκε πρώτα διεθνής με την Ελλάδα.
Πιέτρο ντελα Βάλλε

Ο Πιέτρο ντελα Βάλλε ("Pietro Della Valle", 2 Απριλίου 1586 – 21 Απριλίου 1652), γνωστός και ως Πιέτρο Πελλεγρίνο, ήταν Ιταλός περιηγητής, που αφιέρωσε ένα σημαντικό τμήμα των περιηγήσεών του στην Ασία και την Αίγυπτο.
Παρέες

Το Παρέες είναι ελληνική δραματική ταινία του 2007 σε σκηνοθεσία, σενάριο και παραγωγή Σωτήρη Γκορίτσα.
Αληζότ Πασάς

Ο Αληζότ Πασάς ήταν ο προηγούμενος του Αλή Πασά διοικητής (Πασάς) των Ιωαννίνων. Υπήρξε περιβόητος εραστής, για τα οθωμανικά ήθη, και μεγάλος μηχανορράφος.

Στην αρχή ήταν ένας άσημος, σκλάβος (δούλος) του Μεχμέτ Πασά του επιλεγόμενου Πασά Καλού των Ιωαννίνων. Στη συνέχεια διορίστηκε τραπεζοκόμος και καφετζής του Σουλεϊμάν Πασά, ανεψιού και γαμπρού του προηγουμένου επ΄ αδελφή, που μετά τον θάνατο του Μεχμέτ Πασά ανέλαβε διοικητής των Ιωαννίνων. Στη συνέχεια κατέστη εραστής της συζύγου του Σουλεϊμάν, της Αϊσέ, που από τη σχέση του αυτή, (και της εξ αυτής υπέρμετρης εύνοιάς της) κατάφερε ν΄ αποκτήσει μεγάλη περιουσία.

Όταν όμως κάποτε προδόθηκε η παράνομη αυτή σχέση του, δραπέτευσε και άρχισε να καταστρώνει ραδιουργίες εναντίον του απατημένου συζύγου και πάντα με τη συνδρομή της Αϊσέ. Ξεκίνησε λοιπόν και πήγε στη Κωνσταντινούπολη όπου και συναντήθηκε με τον Σουλτάνο. Με τις ραδιουργίες του κατάφερε τελικά να εκδοθεί σουλτανικό φιρμάνι δια του οποίου και διατάσσονταν η άμεση σύλληψη και ο θάνατος του Σουλεϊμάν που είχε εξεγείρει, κατά ραδιουργία του Αλιζότ, επανάσταση των πάντων κατά του Σουλτάνου!

Έτσι διατάχθηκε σουλτανικό στράτευμα να σπεύσει στα Γιάννενα, να συλλάβει τον Σουλεϊμάν Πασά και αμέσως να τον εκτελέσει προς γενικό παραδειγματισμό. Μετά την εκτέλεση του Σουλεϊμάν, κύριος πλέον της κατάστασης ο Αληζότ, για τις υπηρεσίες που πρόσφερε στην Υψηλή Πύλη, αναγνωρίσθηκε Πασάς των Ιωαννίνων, και σε σύντομο διάστημα παντρεύτηκε τη χήρα του Σουλεϊμάν.

Αργότερα ο Αληζότ επικεφαλής των στρατευμάτων του έλαβε μέρος στον πόλεμο κατά των Ρώσων. Στην απουσία του αυτή από τα Ιωάννινα ο έτερος περιβόητος Αλή Πασάς ο Τεπελενλής κατόρθωσε να γίνει κύριος των Ιωαννίνων όπου με απάτες και ραδιουργίες αναγνωρίσθηκε Πασάς και από τον Σουλτάνο. Ο Αληζότ αν και διακρίθηκε στη οθωμανική διοίκηση δεν κατάφερε ν΄ ανακτήσει το Πασαλίκι των Ιωαννίνων. Πολλοί υποστήριζαν ότι τελικά δολοφονήθηκε από άνδρες του Αλή Πασά.

Κατηγορία:Πασάδες της Οθωμανικής Αυτοκρατορίας
Αληζοτ
Αληζοτ
Γιάννης Καλιτζάκης

Ο Γιάννης Καλιτζάκης (Ελευσίνα, 17 Φεβρουαρίου 1966) είναι Έλληνας παλαίμαχος διεθνής ποδοσφαιριστής που αγωνιζόταν ως κεντρικός αμυντικός και είχε την προσωνυμία "Νίντζα".
Βάρδα

Η Βάρδα είναι κωμόπολη της Ηλείας και έδρα του Δήμου Ανδραβίδας-Κυλλήνης, πρώην δημοτικό διαμέρισμα του Καποδιστριακού Δήμου Βουπρασίας. Η Βάρδα ήταν η έδρα του καποδιστριακού Δήμου Βουπρασίας.

Η περιοχή έχει αγροτικό χαρακτήρα, παράγονται πολλά προϊοντα: είναι γνωστό από παλιά το γιαούρτι, οι ντομάτες και τα νεώτερα χρόνια οι φράουλες. Πιθανολογείται ότι οφείλει το όνομά του στην εμποροπανήγυρη των ζώων που ελάμβανε χώρα στην περιοχή κατά τα παλαιότερα χρόνια (βούς + πιπράσκω).

Έχει ένα Δημοτικό σχολείο, Γυμνάσιο και Ενιαίο Λύκειο, ενώ η ποδοσφαιρική ομάδα της Βάρδας είναι ο Παμβουπρασιακό, που έχει αγωνιστεί στη Γ' Εθνική.
Ρόμπερτ Πάουελ

Ο Ρόμπερτ Πάουελ ("Robert Powell", 1 Ιουνίου 1944) είναι Βρετανός ηθοποιός της τηλεόρασης και του κινηματογράφου, περισσότερο γνωστός για τον πρωταγωνιστικό ρόλο στην ταινία "Ο Ιησούς από την Ναζαρέτ" (1977) και για τον ρόλο του ως Richard Hannay. Είναι επίσης γνωστός για τους ρόλους του ως Mark Williams στο ιατρικό δράμα του BBC One "Holby City", ως David Briggs στο sitcom "The Detectives," μαζί με τον Jasper Carrott, και ως Tobias 'Toby' Wren στο δράμα επιστημονικής φαντασίας "Doomwatch".

Η χαρακτηριστική φωνή του έχει γίνει γνωστή σε διαφημίσεις και ντοκιμαντέρ, κυρίως στα ντοκιμαντέρ για τον Β' Παγκόσμιο Πόλεμο, συμπεριλαμβανομένων των "World War II in" "HD Colour", "Hitler's Bodyguard", "The Story of the Third Reich," "Secrets of World War II."
Μεταφυσική

Η Μεταφυσική είναι παραδοσιακός κλάδος της φιλοσοφίας και σχετίζεται με την ερμηνεία της θεμελιώδους φύσης του όντος (ύπαρξης) και του κόσμου που το περιβάλλει αν και δεν είναι ιδιαίτερα εύκολο να οριστεί. Η μεταφυσική δημωδώς συγχέεται με την πνευματικότητα και το υπερφυσικό· όμως η μεταφυσική αποτελεί αντικείμενο μελέτης· τα εργαλεία της μελέτης δύνανται να είναι ορθολογικά-επιστημονικά ή πνευματιστικά-θρησκευτικά (δεν χρησιμοποιούν όλοι οι στοχαστές τα ίδια εργαλεία*· όμως τα ερωτήματα παραμένουν τα ίδια). Η παραδοσιακή μεταφυσική προσπαθεί να απαντήσει σε δύο βασικά ερωτήματα με τους ευρύτερους δυνατούς όρους:

# Τελικά, τι "βρίσκεται εκεί";
# Με τι "μοιάζει";

Εκείνος που μελετά τη μεταφυσική ονομάζεται "μεταφυσικός". Ο μεταφυσικός προσπαθεί να αποσαφηνίσει τις θεμελιώδεις έννοιες με τις οποίες οι άνθρωποι προσπάθουν να κατανοήσουν τον κόσμο, π.χ., ύπαρξη, τα αντικείμενα και οι ιδιότητές τους, ο χώρος και ο χρόνος, η αιτία και το αποτέλεσμα. Κεντρικός κλάδος της μεταφυσικής είναι οντολογία, η έρευνα για τις βασικές κατηγορίες της ύπαρξης (του είναι) και των μεταξύ τους σχέσεων. Άλλος κεντρικός κλάδος της μεταφυσικής είναι η κοσμολογία, η μελέτη της προέλευσης, της βασικής δομής, τη φύσης και της δυναμικής του σύμπαντος. Ορισμένοι περιλαμβάνουν την επιστημολογία ως ένα άλλο επίκεντρο της μεταφυσικής, αλλά η συγκεκριμένη συμπερίληψη αμφισβητείται. 

Πριν από τη σύγχρονη ιστορία της επιστήμης, τα επιστημονικά ζητήματα που αντιμετωπίστηκαν ως μέρος της μεταφυσικής είναι γνωστά ως φυσική φιλοσοφία. Αρχικά, ο όρος «επιστήμη» (Λατινικά scientia) σήμαινε απλά "γνώση". Η επιστημονική μέθοδος, όμως, μεταμορφώθηκε σε φυσική φιλοσοφία μέσω της εμπειρικής δραστηριότητας που προκύπτει από το πείραμα σε αντίθεση με την υπόλοιπη φιλοσοφία. Έως το τέλος του 18ου αιώνα, είχε αρχίσει να ονομάζεται «επιστήμη» προκειμένου να διακρίνεται από τη φιλοσοφία. Στη συνέχεια, η μεταφυσική συμβόλιζε τη φιλοσοφική έρευνα μη-εμπειρικού χαρακτήρα για τη φύση της ύπαρξης Ορισμένοι φιλόσοφοι της επιστήμης, όπως οι νεοθετικιστές, θεωρούν ότι η φυσική επιστήμη απορρίπτει τη μελέτη της μεταφυσικής, ενώ άλλοι φιλόσοφοι της επιστήμης διαφωνούν έντονα.
Στάθης Τσανακτσής

Ο Στάθης Τσανακτσής (1934 - 2002) ήταν Έλληνας διεθνής ποδοσφαιριστής, αγωνιζόμενος ως τερματοφύλακας. Ήταν ο πρώτος Ηπειρώτης που έπαιξε στην Εθνική ανδρών.

Γεννήθηκε το 1934 στα Ιωάννινα. Ξεκίνησε το ποδόσφαιρο από τον Ατρόμητο Ιωαννίνων το 1949, στην ηλικία των 15 ετών και το 1955 πήρε μεταγραφή για τον Απόλλωνα Σμύρνης. Ο Απόλλων τον είδε σε φιλικό που έδωσε στην Άρτα με τον Παναμβρακικό. Πήγε να ενισχύσει την αρτινή ομάδα παρότι δεν ανήκε σε αυτή. Το 1959 πήρε μεταγραφή στον Ολυμπιακό Πειραιώς και το καλοκαίρι του 1964 πήγε στον Παναιγιάλειο. Ένα χρόνο μετά επέστρεψε στον Απόλλωνα, με τη φανέλα του οποίου τερμάτισε την καριέρα του. 

Αγωνίστηκε 4 φορές την φανέλα της Εθνικής Ελλάδας, τρεις με τον Απόλλωνα και μία με τον Ολυμπιακό.Ντεμπούτο στην εθνική έκανε στις 13/3/1957. Τα 4 παιχνίδια που έπαιξε ήταν τα εξής:
* 13/3/57 Γήπεδο Παναθηναικού Μεσογειακό κύπελλο Ελλάδα-Β' Ισπανίας 2-0 (2-0). Αντικαταστάθηκε στο 46' από τον Μανταλόζη.
* 5/5/57 Γήπεδο Παναθηναικού Προκριματικά Παγκ. Κυπέλλου.Ελλάδα-Γιουγκοσλαβία 0-0
* 16/6/57 Γήπεδο Παναθηναικού Προκριματικά Παγκ. Κυπέλλου Ελλάδα-Ρουμανία 1-2 (1-1)
* 18/10/62 Γήπεδο Ν. Φιλαδέλφιας Φιλικό Ελλάδα-Αιθιοπία 3-2 (2-0). Αντικαταστάθηκε στο 69' από τον Βαλλιάνο.

Στην δεκαετία του 80 υπήρξε προπονητής στις ακαδημίες του Ατρόμητου.

Απεβίωσε το 2002 σε ηλικία 68 ετών.

Το γήπεδο της ΕΠΣ Ηπείρου φέρει το όνομα του.
Στάδιο Χοσέ Ρίκο Πέρεθ

Το Στάδιο Χοσέ Ρίκο Πέρεθ ("Estadio José Rico Pérez") βρίσκεται στο Αλικάντε της Ισπανίας. Η χωρητικότητά του είναι 29.584 θεατές και χτίστηκε το 1974. Χρησημοποιείται πιο πολύ για αγώνες ποδοσφαίρου και είναι η έδρα της Αλικάντε και της Έρκουλες.
Μογκρέμπ Ατλετίκ ντε Τετουάν

Η Μογκρέμπ Ατλετίκ ντε Τετουάν (γαλλικά: "Moghreb Athletic de Tétouan", "MAT", αραβικά: المغرب التطواني) είναι ένας μαροκινός σύλλογος ποδοσφαίρου με έδρα το στάδιο Σενιάτ Ρμελ του Τετουάν. Ο σύλλογος ιδρύθηκε το 1922. Το 1956 διαχωρίστηκε από το σύλλογο της Ατλέτικο Τετουάν, λόγω της ανεξαρτησίας του Μαρόκου.
Πανεπιστήμιο Σίτι του Λονδίνου

Το Πανεπιστήμιο Σίτι του Λονδίνου (αγγλ.: "City, University of London") είναι ένα ονομαστό αγγλικό πανεπιστήμιο με έδρα το Λονδίνο. Η λειτουργία του εγκαινιάστηκε το 1894. Το επίσημο όνομα είναι "The City University".

Το City University βρίσκεται στην καρδιά του Λονδίνου και έχει μακρά παράδοση στις επιστήμες στις οποίες προσφέρει μεγάλη ποικιλία θεμάτων και ειδικοτήτων. Επίσης φημίζεται για την προσφορά ειδικευμένων προγραμμάτων σε οικονομικά και επιχειρησιακά θέματα εκμεταλλευόμενο τη στρατηγική του θέση στο χρηματιστηριακό κέντρο City του Λονδίνου. Την 1η Σεπτεμβρίου του 2016 το City University εντάχθηκε στο Ομοσπονδιακό Πανεπιστήμιο του Λονδίνου. Είναι πλέον ένα από τα 18 κολέγια και εννέα ερευνητικά ιδρύματα που απαρτίζουν το Πανεπιστήμιο του Λονδίνου.
Αλίκη Διπλαράκου

Η Αλίκη Διπλαράκου, Λαίδη Ράσελ (28 Αυγούστου 1912 - 30 Οκτωβρίου 2002) ήταν Μις Ελλάς και η πρώτη Ελληνίδα Μις Ευρώπη (1930).